[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Pangad teevad pensionireformi to\u0303ttu fondides va\u0308ikseid muudatusi"}, {"text_idx": "#000004", "text": "Pensionireform pankade so\u0303nul teise samba fondidesse suuri muudatusi kaasa ei too, sest osa muudatusi on juba la\u0308bi viidud ning edaspidi ollakse teatud valdkondades ettevaatlikumad."}, {"text_idx": "#000005", "text": "Swedbank andis sel na\u0308dalal oma klientidele teada, et teise samba pensionifondide riskiprofiili to\u0303steti, muutes kolme fondi vanuselist soovitust."}, {"text_idx": "#000006", "text": "Swedbanki pensioni ja investeerimise valdkonnajuht Kaire Peik u\u0308tles ERR-ile, et fondide vanusepiire muudeti seeto\u0303ttu, et pensioniiga Eestis kasvab, mitte otseselt paar pa\u0308eva varem riigikohtust kinnituse saanud pensionireformi tulemusel."}, {"text_idx": "#000007", "text": "\"Nagu investeerimismaailmas ikka, kehtib ka pensionifondide puhul soovitus: mida pikem kogumisperiood, seda suuremaid riske tasub parema tootluse saamiseks vo\u0303tta. Ka meie uuendatud soovitused on sellised, et nooremana eelistada fonde, mis vo\u0303ivad investeerida parema kasvu saavutamiseks kuni 100 protsenti aktsiatesse, kuna aeg on piisavalt pikk, et ka langusperioodidest taastuda ja regulaarselt kogudes pensionivara kasvatada,\" selgitas Peik."}, {"text_idx": "#000008", "text": "Samas pensionireformil va\u0308ga suurt ja otsest mo\u0303ju Peigi so\u0303nul fondidele ei olegi."}, {"text_idx": "#000010", "text": "SEB suhtub ettevaatlikumalt kohalikesse turgudesse"}, {"text_idx": "#000012", "text": "\"SEB fondide vara on enamalt jaolt investeeritud rahvusvahelistele va\u0308a\u0308rtpaberiturgudele, mille ka\u0308ibed on Eesti teise samba mahtu arvestades kolossaalsed ning meie tagasihoidlikud kogused ei suuda nende hindu liigutada,\" so\u0303nas Schamaradin."}, {"text_idx": "#000013", "text": "Ta lisas, et pensionireform ei tulnud pangale kuidagi u\u0308llatusena ning selle jaoks on tegelikult tehtud juba ettevalmistusi."}, {"text_idx": "#000014", "text": "\"Senisest ettevaatlikumalt suhtume kohalikule turule investeerimisse, kuid pole seda siiski ta\u0308iesti lo\u0303petanud. Balti va\u0308a\u0308rtpaberid on va\u0308hem likviidsed kui na\u0308iteks globaalsete gigantide aktsiad ning nende hea hinnaga mu\u0308u\u0308mine ei pruugi igal ajahetkel o\u0303nnestuda. Sellepa\u0308rast oleme juba eelmisest aastast nende varade suhtes vo\u0303tnud ettevaatlikuma hoiaku,\" ta\u0308psustas ta."}, {"text_idx": "#000015", "text": "Luminor u\u0308htegi muudatust ei tee"}, {"text_idx": "#000016", "text": "Luminori Baltikumi pensioniu\u0308ksuse juht Rasmus Pikkani u\u0308tles ERR-ile, et Luminori fondid koosnevad u\u0308lekaalukalt varadest, millest on vo\u0303imalik vajadusel va\u0308ga kiiresti va\u0308ljuda."}, {"text_idx": "#000017", "text": "\"See ta\u0308hendab, et vo\u0303imalikud tulevased klientide va\u0308ljumised meie fondidest ei mo\u0303juta fondidesse ja\u0308a\u0308vaid kliente. Ei nende varade va\u0308a\u0308rtusi ega ka planeerimatult fondide riskitasemeid,\" selgitas Pikkani."}, {"text_idx": "#000018", "text": "Pikkani selgitas, et Luminor ei na\u0308e reformi valguses vajadust fondide riskiprofiile muuta."}, {"text_idx": "#000019", "text": "\"Fondid, mis on loodud konkreetseid klientide sihtgruppe silmas pidades varem, on meie hinnangul pikaajaliseks pensionivara kogumiseks sobilikud ka reformija\u0308rgselt. Tulenevalt va\u0308ga madalast ebalikviidsete varade osakaalust fondides, et teki sellist survet meil ka suuremamahulise klientide lahkumise korral,\" u\u0308tles Pikkani."}, {"text_idx": "#000020", "text": "Ka LHV va\u0308hendab kohalike investeeringute osakaalu"}, {"text_idx": "#000021", "text": "LHV Varahadluse tegevjuht Vahur Vallistu u\u0308tles ERR-ile, et seitsmest LHV pensionifondist on viis erineva riskiklassiga aktiivselt juhitud pensionifondid. Vallistu lisas, et sedasorti investeeringud on loomult ko\u0303ik likviidsed ja neis pensionireformiga seonduvalt esialgu muudatusi plaanis pole."}, {"text_idx": "#000022", "text": "\"LHV Varahaldus on ko\u0303rgema riskiklassiga aktiivselt juhitud pensionifondides senimaani lisaks noteeritud varadele otsinud ja ka teinud peaasjalikult just Eesti ettevo\u0303tete suunalisi bo\u0308rsiva\u0308liseid investeeringuid, kuid tegi pensionireformi ootuses ja teeb ka nu\u0308u\u0308d edasiselt selle jo\u0303ustudes neid paari aasta taguse ajaga vo\u0303rreldes va\u0308hem ja valikulisemalt,\" so\u0303nas ta."}, {"text_idx": "#000023", "text": "Vallistu u\u0308tles, et LHV usub, et paljud inimesed, kes varasemalt teise sambaga liitunud ei ole, otsustavad nu\u0308u\u0308d investeerimist alustada, seda kas pensionifondide vo\u0303i peatselt turule tuleva pensioni investeerimiskonto kaudu."}, {"text_idx": "#000024", "text": "\"Laiemalt pensionireformi valguses usume, et olukorras, kus riigikohus samuti veel omakorda kinnitas, et teise samba vahendid on inimese enda pensioniraha ning kus seda saab edasiselt kasutusse vo\u0303tta, mis tahes ajahetkel, kolm korda aastas, on teine sammas inimese enda jaoks edasiselt veelgi atraktiivsem sa\u0308a\u0308stmise ja investeerimise vo\u0303imalus,\" lisas Vallistu"}, {"text_idx": "#000025", "text": "Luminori uuendused to\u0303id kaasa va\u0308iksemaid to\u0303rkeid"}, {"text_idx": "#000026", "text": "Kaido Ku\u0308nnapas: pensionireform kui \"Tenet 2\""}, {"text_idx": "#000028", "text": "Vo\u0303rdlus: palju kaotab pensionis teisest sambast loobuja"}, {"text_idx": "#000029", "text": "Investeerimiskontole ei pea kandma kogu teises pensionisambas olevat raha"}, {"text_idx": "#000030", "text": "Otse kell 13: ametnikud selgitavad, mida pensionireform kaasa toob"}, {"text_idx": "#000031", "text": "Hansson valitsuse rahanduspoliitikast: tasuta lo\u0303unaid ei ole"}, {"text_idx": "#000032", "text": "Kokk: pensionireformi to\u0303ttu ei peaks 2021. aasta eelarvesse muutusi tegema"}, {"text_idx": "#000033", "text": "Madis Mu\u0308ller: pensionireformi ta\u0308nased tulud ja homsed kulud"}, {"text_idx": "#000034", "text": "Riigiasutused on pensionireformi rakendamiseks u\u0308ldiselt valmis"}, {"text_idx": "#000036", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000038", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000042", "text": "Yasmyn varalahkunud isast: kahjuks ei jo\u0303udnud temaga pa\u0308riselus muusikat teha"}, {"text_idx": "#000044", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000045", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000046", "text": "Suuremad pangad kergitasid taas aastaste hoiuste intresse"}, {"text_idx": "#000048", "text": "Ko\u0303lvart erakonnast lahkujatest: Karilaid isegi ei vastanud mu ko\u0303nedele"}, {"text_idx": "#000050", "text": "Valitsus on kokku leppinud suhkrumaksus, kuid mitte selle sisus"}, {"text_idx": "#000057", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000066", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000067", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}, {"text_idx": "#000068", "text": "Rahapuuduse to\u0303ttu pole neljarajaliste maanteede va\u0308ljaehitamine 2030. aastaks vo\u0303imalik"}, {"text_idx": "#000070", "text": "Laupa\u0308eval sajab mitmel pool hoovihma"}, {"text_idx": "#000072", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]